RESOLUCIÓN do 9 de setembro de 2009 pola que se convoca unha actividade sobre plans de emerxencia municipal: elaboración e implantación.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 16/09/2009

Dentro das actividades programadas para o ano 2009 e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a convocatoria dun curso sobre plans de emerxencia municipal: elaboración e implantación, conforme as seguintes bases:
1. Datos da actividade.
Denominación: plans de emerxencia municipal: elaboración e implantación.
Tipo: curso.
Horas lectivas: 26 horas.
Modalidade: presencial.
Obxectivos: con este curso preténdese dotar o persoal responsable da elaboración e implantación do Plan de emerxencia municipal dunha formación teórico-práctica que lle facilite a realización de métodos de prevención e planificación necesarios, en función dos posibles riscos a que están expostos os seus concellos.
Contido:
-Estrutura e organización do Pemu.
-Cecopal.
-Cartografía dixital do Plan de emerxencias.
-Operatividade.
-Os arquivos informáticos.
-Catálogo de medios e recursos.
-Tipoloxía de riscos.
-Análise e determinación de riscos.
2. Desenvolvemento da convocatoria.
Destinatarios/as:
-Persoal técnico dos concellos con responsabilidade na elaboración do Plan de emerxencia municipal (Pemu).
-Responsables das agrupacións de voluntarios de protección civil da Comunidade Autónoma de Galicia (presidente, xefe, subxefe e xefe de grupo), que colaboren na elaboración e implantación do Pemu.
Prazas ofertadas: 27 prazas.
3. Solicitudes de participación.
Prazo de inscrición e presentación:
1. A inscrición das persoas interesadas será gratuíta.
2. As persoas interesadas poderán cubrir a solicitude que se amosa na páxina web
http://agasp.xunta.es
, ou o modelo anexo á convocatoria da actividade.
3. As solicitudes deberán vir asinadas pola persoa responsable da correspondente unidade e co selo desta. Este será requisito indispensable para ser admitido no curso.
4. Presentación das solicitudes:
-Por correo á sede da Academia Galega de Seguridade Pública: avenida da Cultura, s/n 36680, A Estrada.
-A través do fax nº 886 20 61 23 do Servizo de Formación-Sección de Protección Civil e Bombeiros da Agasp, ou
-Segundo o previsto no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
5. O prazo para a presentación de solicitudes rematará o día 20 de outubro de 2009.
Obrigas das persoas seleccionadas:
As persoas que resulten seleccionadas teñen a obriga de participar no desenvolvemento da actividade, agás que comunicasen a súa imposibilidade de asistencia con cando menos 48 horas de antelación ao comezo desta. Esta renuncia deberase comunicar por escrito á Agasp, por correo electrónico á dirección formacion.agasp@xunta.es ou por fax ao número 886 20 61 23.
Noutro caso serán excluídas automaticamente da selección para as dez seguintes actividades que se convoquen, para as que reúnan os requisitos exixidos de participación (artigos 18 e 21 do Regulamento de réxime interior da Agasp, en relación co artigo 46 do Decreto 243/2008, do 16 de outubro).
4. Desenvolvemento da actividade.
Lugar: Academia Galega de Seguridade Pública.
Horario:
9.30 a 14.00 horas.
16.00 a 20.00 horas.
Data de comezo: 2-11-2009.
Data de remate: 5-11-2009.
5. Dereitos e deberes do alumnado participante.
Durante o desenvolvemento da actividade ao alumnado seralle de aplicación, en canto aos dereitos e deberes, o previsto no Regulamento de réxime interior da Agasp, aprobado por orde da Consellería de Presidencia, Administracións Públicas e Xustiza, do 4 de febreiro de 2009 (DOG nº 30, do 12 de febreiro).
6. Modificacións e incidencias.
A Academia Galega de Seguridade Pública poderá modificar o desenvolvemento normal da actividade para adaptala ás necesidades da Administración e ás continxencias que poidan xurdir.
A Estrada, 9 de setembro de 2009.
José Carlos García Bouzas
Director xeral da Academia Galega
de Seguridade Pública
Ver referencia pdf "18200D008P037.PDF"